פיקוד מרכז של ארצות הברית

פיקוד מרכז של ארצות הברית (באנגלית: United States Central Command ובקיצור USCENTCOM) הוא אחד מהפיקודים הקרביים המאוחדים של מחלקת ההגנה של ארצות הברית והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים. מאפריל 2022 מכהן בתפקיד גנרל מייקל קורילה.

מפקדת הפיקוד ממוקמת בבסיס חיל האוויר מקדיל שבטמפה, פלורידה. לפיקוד קיים בסיס פריסה קדמי בבסיס חיל האוויר אל-חודייד שבקטר.

הפיקוד ריכז את התוכניות והשליטה בכוחות במלחמת המפרץ. בעקבות פיגועי 11 בספטמבר מרכז הפיקוד את קואליציית בעלות הברית למלחמה בטרור שהורכבה תחילה מ-15 מדינות ונכון ל-2020 כוללת 47 מדינות. קואליציה זו השתתפה במלחמת אפגניסטן, במלחמת עיראק, במבצע נחישות טבועה.

גבולות אחריות מרחביים 
הפיקוד אחראי על אזור מדינות המזרח התיכון (למעט טורקיה וקפריסין שנכללות באחריות פיקוד אירופה), קזחסטן, אוזבקיסטן, טורקמניסטן, טג'יקיסטן, קירגיזסטן, אפגניסטן ופקיסטן.

הפיקוד הוקם כפיקוד משולב עצמאי ב-1983 על בסיס מפקדת פריסה מהירה של פיקוד הכוננות האמריקאי. האחריות כללה מדינות באסיה ובאפריקה, את אזור ים סוף, המפרץ הפרסי ודרום האוקיינוס ההודי. ב-2002 נוספה אחריות גם לסוריה ולבנון.

ב-2008 הוקם פיקוד אפריקה של ארצות הברית ולאחריותו הועברו מפיקוד מרכז המדינות סודאן, אריתריאה, ג'יבוטי, קניה וסומליה.

בינואר 2021 נוספה לפיקוד אחריות גם על ישראל, שעד אז הייתה תחת אחריות פיקוד אירופה.

יחידות הפיקוד
כוחות צבא ארצות הברית של פיקוד מרכז (ARCENT)/הארמייה השלישית – לכוחות מפקדה ראשית בבסיס חיל האוויר שו בקרוליינה הדרומית ומפקדת פריסה קדמית בכווית
מפקדת כוחות הצי של פיקוד מרכז (NAVCENT) – כולל הצי החמישי של ארצות הברית, בסיס הכוחות במנאמה שבבחריין
פיקוד חיילות האוויר של פיקוד מרכז/חיל האוויר התשיעי של ארצות הברית (AFCENT) – לכוח מפקדה ראשית בבסיס חיל האוויר שבקרוליינה הדרומית ומפקדת פריסה קדמית בקטר
כוחות חיל הנחתים של פיקוד מרכז (MARCENT) – מפקדה ראשית בסיס חיל האוויר מקדיל שבטמפה
מפקדת המבצעים המיוחדים של פיקוד מרכז (SOCCENT) – מפקדה ראשית בסיס חיל האוויר מקדיל ומפקדת פריסה קדמית בקטר

קישורים חיצוניים

הערות שוליים

המזרח התיכון: צבא וביטחון
מרכז